ארנסט האפל

ארנסט פרנץ הרמן האפל (בגרמנית: Ernst Franz Hermann Happel; 29 בנובמבר 1925 - 14 בנובמבר 1992) היה כדורגלן ומאמן אוסטרי.

קריירה 
לזכותו של האפל 51 הופעות בינלאומיות במדי נבחרת אוסטריה, בהן היה גם שותף לזכייה במקום ה-3 במהלך מונדיאל 1954 בשווייץ. במהלך קריירת המועדונים שלו האפל שיחק במשך 14 שנים (1943–1954) במדי ראפיד וינה, ובין 1956 ל-1959. במהלך משחקיו עבור ראפיד וינה הקבוצה זכתה 7 פעמים באליפות הבונדסליגה האוסטרית. בין שתי הקדנציות שלו בראפיד הוא שיחק במדי ראסינג פריז מצרפת.

לאחר פרישתו ממשחק פעיל, האפל עסק באימון כדורגל. המועדון הראשון בו הוא אימן היה דן האג מליגת העל ההולנדית, והוא הוביל אותו לזכייה בגביע ההולנדי בשנת 1968. לאחר שסיים לאמן את דן האג הוא עבר לאמן את פיינורד, איתה הוא זכה באליפות הולנד ב-1971, בגביע אירופה לאלופות ובגביע הביניבשתי ב-1970.

האפל אימן את נבחרת הולנד כאשר זו שיחקה במונדיאל 1978 שנערך בארגנטינה. הולנד העפילה לגמר, אך הפסידה בו לנבחרת ארגנטינה בתוצאה 1 - 3. האפל נודע כאדם שממעט במילים ולא מתדרך את שחקניו במשך זמן רב לפני המשחק.

בנוסף, האפל אימן גם את סביליה, קלאב ברוז' (זכה איתה באליפות ליגת העל הבלגית כמה פעמים) והמבורג (1981–1987) עמה זכה באליפות הבונדסליגה ב-1982 ו-1983 ובגביע הגרמני ב-1987. האפל הוביל את המבורג לזכייה בגביע האלופות בשנת 1983 ובכך היה לאחד מחמשת המאמנים היחידים בתולדות המפעל שזוכים בתואר עם שתי קבוצות שונות. המאמנים הנוספים שעשו זאת הם אוטמאר היצפלד, ז'וזה מוריניו, קרלו אנצ'לוטי ויופ היינקס.

האפל חזר לאוסטריה ב-1987 והחל לאמן את קבוצת סברוסקי טירול, אותה הוביל לאליפות ב-1989 וב-1990. ב-1992 החל לאמן את נבחרת אוסטריה. זמן קצר לפני פטירתו הדריך את הנבחרת בניצחונה הביתי על נבחרת ישראל 5:2.

לאחר מותו של האפל ב-1992 ממחלת הסרטן שונה שמו של אצטדיון פראטר, אצטדיון הכדורגל הגדול ביותר באוסטריה, לאצטדיון ארנסט האפל.

קישורים חיצוניים

 

כדורגלנים אוסטרים
מגני כדורגל אוסטרים
כדורגלני ראפיד וינה
כדורגלני ראסינג פריז
וינה: כדורגלנים
כדורגלני מונדיאל 1954
כדורגלני מונדיאל 1958
מאמני כדורגל אוסטרים
מאמני נבחרת הולנד בכדורגל
מאמני נבחרת אוסטריה בכדורגל
מאמני דן האג
מאמני פיינורד
מאמני סביליה
מאמני קלאב ברוז'
מאמני סטנדרד לייז'
מאמני המבורג
זוכי פרס מאמן השנה באירופה
כדורגלני נבחרת אוסטריה
ספורטאים זרים בצרפת
אוסטרים שנולדו ב-1925
אוסטרים שנפטרו ב-1992